Kamu bisa jelasin ke aku soal Sofia Coppola dalam bahasa melayu?

Sofia Carmina Coppola ( ; lahir 14 Mei 1971) merupakan seorang pengarah filem, penulis skrip, penerbit filem dan bekas pelakon wanita Amerika Syarikat.

Beliau merupakan anak perempuan kepada pengarah, penerbit, dan penulis skrip, Francis Ford Coppola, dan menjadikan kemunculan sulungnya sebagai bayi dalam filem drama jenayah yang terkenal, The Godfather (1972) arahan bapanya. Beliau kemudian muncul dalam peranan pembantu Peggy Sue Got Married (1986) dan menjayakan watak Mary Corleone, anak perempuan Michael Corleone, dalam The Godfather: Part III (1990). Filem yang terakhir ini mendapat banyak penolakan dan kritikan kritikal, dengan berkesan menamatkan kerjaya lakonannya. Coppola kemudian mengalihkan perhatiannya ke pembikinan filem.

Beliau membuat kemunculan filem cereka sulung dengan drama The Virgin Suicides (1999), berdasarkan novel judul yang sama oleh Jeffery Eugenides. Ia merupakan kerjasama pertama dengan pelakon Kirsten Dunst. Pada tahun 2003, beliau menerima Anugerah Akademi untuk Skrip Asal Terbaik untuk drama komedi Lost in Translation dan menjadi wanita ketiga yang dicalonkan untuk Anugerah Akademi untuk Pengarah Terbaik. Pada tahun 2006, Coppola mengarahkan drama sejarah Marie Antoinette, yang dibintangi oleh Dunst sebagai ratu Perancis yang malang. Pada tahun 2010, dengan drama Somewhere, Coppola menjadi wanita Amerika pertama (dan pembikin filem Amerika keempat) untuk memenangi Singa Emas, hadiah utama di Festival Filem Venice. Pada tahun 2013, beliau mengarahkan filem jenayah satira The Ring Bling, berdasarkan jenayah dengan nama yang sama.

Di Festival Filem Cannes 2017, Coppola menjadi wanita kedua (dan wanita Amerika pertama) dalam sejarah festival untuk memenangi anugerah Pengarah Terbaik, untuk filem drama The Beguiled.